4 jasna pokazatelja da je vašoj firmi potreban stručnjak za sajber bezbednost | SecuritySEE.com\nNaslovna IT Bezbednost Kontinuitet poslovanja 4 jasna pokazatelja da je vašoj firmi potreban stručnjak za sajber bezbednost\n4 jasna pokazatelja da je vašoj firmi potreban stručnjak za sajber bezbednost\nBezbednost zaposlenih i imovine, a poslednjih godina sve više i informaciona bezbednost ključne su brige za kompanije kako u svetu, tako i kod nas. Elektronski sistemi igraju važniju ulogu nego ikada pre, jer se preko interneta obavljaju sve važne transakcije, skladište se podaci o klijentima i čuvaju poverljivi poslovni planovi\nZbog ogromne količine digitalnih podataka koje poseduju, firme moraju biti svesne da njihova bezbednost u svakom trenutku može biti ugrožena.\nŠteta koju firmi može naneti upad u informacione sisteme je skupa i nenadoknadiva, zbog čega je neophodno kontinuirano planirati aktivnosti kojima će se sprečiti ovakvo ugrožavanje bezbednosti. Ukoliko to nije moguće, veoma je važno imati plan ublažavanja štete, kada se dogodi hakerski napad.\nEfikasna bezbednost informacionih sistema jedan je od ključnih stubova uspešnog biznisa, a problemi sa informacionom bezbednošću odavno nisu samo tehnički IT problem, već ozbiljan poslovni izazov.\nIako se za sistem nikada ne može dokazati da je u potpunosti bezbedan, moguće je učiniti dosta toga kako bi firma bila bliža tom cilju.\nUlaganje u bezbednosne sisteme ne treba doživljavati kao trošak, već kao dobru investiciju. Uspešne kompanije su to odavno shvatile i neprijatne epizode hakerskih napada ostavile iza sebe, tako što su izabrale uspešne partnere iz oblasti informacione bezbednosti.\nPredstavljamo vam 4 jasna pokazatelja da je vašoj firmi potreban stručnjak za sajber bezbednost:\nKada bezbednosni zadaci odvlače zaposlene od njihovih primarnih poslova, oduzimaju im sve više vremena i to se odražava na ostale segmente poslovanja.\nUkoliko posedujete digitalne podatke koji su jednostavno previše vredni da bi bili izgubljeni i ugroženi.\nRast firme i širenje ka novim proizvodima i uslugama, samim tim i povećanje profita, pokazatelji su da morate više razmišljati o informacionoj bezbednosti.\nKada vaši klijenti odjednom počnu da se raspituju o vašoj bezbednosnoj strategiji, načinu na koji brinete o njihovim ličnim podacima i dovode u pitanje integritet vašeg poslovanja.\nVlasnici kompanija, direktori, ali i zaposleni su doskoro verovali u krilaticu: „Neće se to nama dogoditi“, ne sluteći da najmanji propust u IT bezbednosti može dovesti do potpunog kolapsa cele kompanije. Pojedine firme se nakon takvih incidenata oporave, ali uglavnom izgube veliki broj klijenata i nikada ne uspeju da vrate poverenje krajnjih korisnika. Međutim, ovo se polako, ali sigurno menja.\nPrethodni članakBudućnost pripada robotima i pametnim mašinama\nSledeći članakOvim jednostavnim trikovima učinićete vaš dom sigurnijim mestom